མི་མང་པོར།བོད་རང་དབང་དང་བོད་རང་བཙན་ནི་ཆབ་སྲིད་ཀྱི་འཐབ་རྩོད་ཅིག་དང་རྙོག་གྲ་ཆེན་པོ་ཞིག་ཏུ་མཐོང་གི་ཡོད་པ་རེད།འོན་ཀྱང་ང་ལ་མཚོན་ན།བོད་རང་དབང་དང་བོད་རང་བཙན་གང་ཡིན་རུང་།དེ་ནི་ང་དང་ང་འདྲ་བའི་མི་དཀྱུས་མ་ཚོའི་རང་དབང་གི་འཚོ་གནས་ཀྱི་ཐོབ་ཐང་དང་འབྲེལ་བསྡད་ཡོད།དེ་ནི་ང་རང་སོ་སོའི་ཕ་ཡུལ་དུ་རང་དབང་གི་ཐོག་ནས་འགྲོ་འོང་ཆོག་པ་དང་།རང་གི་བརྩེ་བའི་ཕ་མ་སྤུན་མཆེད་དང་ཐུག་སྟེ།རང་གིས་བཤད་འདོད་པའི་སྐད་ཆ་རང་དབང་གི་ཐོག་ནས་བཤད་རྒྱུ་དེ་ཡིན།མདོར་ན།ང་ཚོའི་འཐབ་རྩོད་ནི་ཆབ་སྲིད་ཀྱི་གཞུང་ལུགས་ཤིག་གིས་ང་ཚོའི་འཚོ་བར་ཤུགས་རྐྱེན་ཐེབས་པ་ཞིག་མ་ཡིན་པར།ང་ཚོར་ཉིན་རྟག་པར་ཚོར་སྣང་ཟབ་མོ་འབྱུང་བཞིན་པའི་མངོན་འདོད་དེ་ཡིན།རེ་འབོད་དེ་ཡིན།